|  |
| --- |
| **AKTI IZVRŠNOG TIJELA:** |
|  |
| 1. Odluka o dodjeli sredstava 1  |
| 2. Odluku o razrješenju i imenovanju predstavnika Općine Gračac u skupštini društva GRAČAC VODOVOD I ODVODNJA d.o.o. 2 |
| 3. Odluku o razrješenju i imenovanju predstavnika Općine Gračac u skupštini društva GRAČAC ČISTOĆA d.o.o. 3 |
| 4. Dopune Upute o načinu komunikacije, izvještavanju i načinu praćenja, ostvarivanja i trošenja prihoda i primitaka, te ostalih aktivnosti proračunskih korisnika Općine Gračac 4 |
| 5. Procedura o mjerilima i načinu korištenja vlastitih prihoda 6 |
|  |

**OPĆINSKA NAČELNICA**

**KLASA: 402-07/20-01/25**

**URBROJ: 2198/31-01-20-1**

**Gračac, 26. svibnja 2020.**

Temeljem čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20), čl. 6. st. 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15) te čl. 16. Pravilnika o financiranju javnih potreba Općine Gračac («Službeni glasnik Općine Gračac» 5/15, 1/16, 6/19), donosim

**Odluku o dodjeli sredstava**

**Članak 1.**

 Ovom Odlukom Vatrogasnoj zajednici Općine Gračac odobravaju se sredstva za financiranje dijela troškova zapošljavanja sezonskih dodatnih vatrogasaca putem Vatrogasne zajednice Općine Gračac (koje će se odvijati sukladno Programu aktivnosti u provedbi posebnih mjera zaštite od požara od interesa za RH u 2020. godini) u iznosu od 63.000,00 kuna.

 Dodjela sredstava izravnim putem odobrava se Vatrogasnoj zajednici Općine Gračac kao udruzi kojoj je zakonom dodijeljena nadležnost (Zakon o vatrogastvu »Narodne novine« 25/19), Zakon o zaštiti od požara “Narodne novine” 92/10) za pripremu i provedbu Programa aktivnosti u provedbi posebnih mjera zaštite od požara od posebnog interesa za Republiku Hrvatsku na području Općine Gračac.

**Članak 2.**

 S udrugom iz čl. 1. ove Odluke kao korisnikom financijskih sredstava sklopit će se ugovor o izravnoj dodjeli sredstava s odredbama o dinamici i načinu isplate, nadzoru financiranja, izvršavanja i izvještavanja te ostalim potrebnim sadržajem međusobnih prava i obveza davatelja i korisnika.

**Članak 3.**

 Ova Odluka stupa na snagu danom donošenja, a objavit će su u „Službenom glasniku Općine Gračac“.

 **OPĆINSKA NAČELNICA:**

 **Nataša Turbić, prof.**

**OPĆINSKI NAČELNIK**

**KLASA: 363-01/20-01/4**

**URBROJ: 2198/31-01-20-1**

**GRAČAC, 23. lipnja 2020.**

Temeljem članka čl. 48. st. 1. toč. 6. Zakona o lokalnoj i područnoj (regionalnoj) samoupravi („Narodne novine“ 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) i čl. 47. i 68. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20), zamjenik općinske načelnice koji obnaša dužnost općinskog načelnika, donosi

**Odluku o razrješenju i imenovanju**

**predstavnika Općine Gračac**

**u skupštini društva GRAČAC VODOVOD I ODVODNJA d.o.o.**

**Članak 1.**

 Ovom Odlukom razrješuje se predstavnica Općine Gračac u Skupštini društva GRAČAC VODOVOD I ODVODNJA d. o. o. za djelatnosti javne vodoopskrbe i javne odvodnje:

 1. Nataša Turbić, Gračac, Hrvatske bratske zajednice 67, OIB: 15972183919.

**Članak 2.**

 Ovom Odlukom za predstavnika Općine Gračac kao jedinog člana društva GRAČAC VODOVOD I ODVODNJA d. o. o. Gračac OIB: 75083503725 u Skupštini društva GRAČAC VODOVOD I ODVODNJA d. o. o. za djelatnosti javne vodoopskrbe i javne odvodnje, imenuje se:

 1. Robert Juko, Gračac, Ulica Kneza Trpimira 20, OIB: 50922965505.

**Članak 3.**

Ova Odluka stupa na snagu danom donošenja.

Ova Odluka objavit će se u prvom broju «Službenog glasnika Općine Gračac» koji slijedi nakon donošenja ove Odluke.

 **ZAMJENIK OPĆINSKE NAČELNICE**

**KOJI OBNAŠA DUŽNOST**

 **OPĆINSKOG NAČELNIKA:**

 **Robert Juko, ing.**

**OPĆINSKI NAČELNIK**

**KLASA: 363-01/20-01/3**

**URBROJ: 2198/31-01-20-1**

**GRAČAC, 23. lipnja 2020.**

Temeljem članka čl. 48. st. 1. toč. 6. Zakona o lokalnoj i područnoj (regionalnoj) samoupravi („Narodne novine“ 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) i čl. 47. i 68. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20), zamjenik općinske načelnice koji obnaša dužnost općinskog načelnika, donosi

**Odluku o razrješenju i imenovanju**

**predstavnika Općine Gračac**

**u skupštini društva GRAČAC ČISTOĆA d.o.o.**

**Članak 1.**

 Ovom Odlukom razrješuju se predstavnici Općine Gračac u Skupštini društva GRAČAC ČISTOĆA d. o. o. za komunalne djelatnosti:

 1. Nataša Turbić, Gračac, Hrvatske bratske zajednice 67, OIB: 15972183919

 3. Tadija Šišić, Gračac, Obala Otuče 9, OIB: 93930151010.

**Članak 2.**

 Ovom Odlukom za predstavnike Općine Gračac kao jedinog člana društva GRAČAC ČISTOĆA d. o. o. OIB: 11250206587, u Skupštini društva GRAČAC ČISTOĆA d. o. o. za komunalne djelatnosti, imenuju se:

 1. Robert Juko, Gračac, Ulica Kneza Trpimira 20, OIB: 50922965505

 2. Tadija Šišić, Gračac, Obala Otuče 9, OIB: 93930151010.

**Članak 3.**

Ova Odluka stupa na snagu danom donošenja.

Ova Odluka objavit će se u prvom broju «Službenog glasnika Općine Gračac» koji slijedi nakon donošenja ove Odluke.

 **ZAMJENIK OPĆINSKE NAČELNICE**

**KOJI OBNAŠA DUŽNOST**

 **OPĆINSKOG NAČELNIKA:**

 **Robert Juko, ing.**

**OPĆINSKI NAČELNIK**

**KLASA: 400-01/20-01/41**

**URBROJ: 2198/31-01-20-1**

**Gračac, 29. lipnja 2020. godine**

 Temeljem čl. 47. Statuta Općine Gračac („Službeni glasnik Zadarske županije“ 11/13, „Službeni glasnik Općine Gračac“ 1/18, „Službeni glasnik Općine Gračac“ 1/20) te na temelju Plana otklanjanja slabosti i nepravilnosti uz izjavu o fiskalnoj odgovornosti za 2019. godinu, zamjenik općinske načelnice koji obnaša dužnost općinskog načelnika Općine Gračac donosi

 **DOPUNE UPUTE O NAČINU KOMUNIKACIJE, IZVJEŠTAVANJU I NAČINU PRAĆENJA, OSTVARIVANJA I TROŠENJA PRIHODA I PRIMITAKA, TE OSTALIH AKTIVNOSTI PRORAČUNSKIH KORISNIKA OPĆINE GRAČAC**

**Članak 1.**

Ovim Dopunama u Uputi o načinu komunikacije, izvještavanju i načinu praćenja, ostvarivanja i trošenja prihoda i primitaka, te ostalih aktivnosti proračunskih korisnika Općine Gračac (“Službeni glasnik Općine Gračac” 6/18), dopunjuje se glava **I.** **PLANIRANJE FINANCIJSKIH PLANOVA PRORAČUNSKIH KORISNIKA,** na način da se iza zadnjeg stavka dodaje tekst,kako slijedi:

˝Ukoliko financijski plan proračunskog korisnika, te njegove izmjene i dopune ne sadrže sve propisano Zakonom o proračunu, odnosno ne bude dostavljen na propisanom obrascu, te ukoliko planirani iznos nije unutar određenog limita, kao takav neće se razmatrati, a Odsjek za proračun i financije će takav prijedlog plana, kao i njegove izmjene i dopune vratiti proračunskom korisniku na ispravak. Dok se takav prijedlog fin. plana/izmjena i dopuna ne ispravi po njemu se neće postupati.

Zakonom o proračunu nije dozvoljeno izvršiti rashode više od planiranog.

Za preuzimanje obveze iznad plana odgovoran je čelnik proračunskog korisnika.˝

**Članak 2.**

Ove dopune Upute stupaju na snagu danom donošenja, a biti će objavljene na oglasnoj ploči Općine Gračac i u ˝Službenom glasniku Općine Gračac˝.

 **ZAMJENIK OPĆINSKE NAČELNICE**

 **KOJI OBNAŠA DUŽNOST OPĆINSKOG NAČELNIKA:**

**Robert Juko, ing.**

**OPĆINSKI NAČELNIK**

**KLASA: 400-01/20-01/42**

**URBROJ: 2198/31-01-20-1**

**Gračac, 29. lipnja 2020. godine**

Na temelju članka 47. Statuta Općine Gračac („Službeni glasnik Zadarske županije“ 11/13, „Službeni glasnik Općine Gračac“ 1/18, „Službeni glasnik Općine Gračac“ 1/20 ), a u svezi s Uredbom o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (Narodne novine br. 95/19), zamjenik općinske načelnice koji obnaša dužnost općinskog načelnika Općine Gračac donosi

PROCEDURU O MJERILIMA I

NAČINU KORIŠTENJA VLASTITIH PRIHODA

Članak 1.

Odredbe ove Procedure odnose se na prihode proračunskih korisnika ostvarene od donacija i pomoći, prihode od imovine, ostale prihode ostvarene na tržištu u obavljanju svoje djelatnosti, te ostale prihode za posebne namjene (u daljnjem tekstu: vlastiti prihodi).

Članak 2.

Osim ako drukčije nije određeno člancima 3.-5. ove procedure, najmanje 40 % godišnjeg prihoda iz članka 1. ove Procedure koristit će se za podmirenje materijalnih troškova poslovanja, troškova energije, troškova nabave i održavanja nefinancijske imovine, dok će ostatak vlastitih prihoda biti utrošen za podmirenje:

- troškova za prekovremeni rad,

- troškova jubilarnih i prigodnih nagrada i darova, sukladno zakonu, kolektivnom ugovoru, općem aktu proračunskog korisnika, odnosno odluci Vijeća ili odgovorne osobe,

- troškova usluga telefona, usluga tekućeg i investicijskog održavanja, intelektualnih usluga,

- podmirenje ostalih rashoda proračunskog korisnika.

Članak 3.

Prihodi od donacija i pomoći prvenstveno se koriste u svrhe i na način predviđen ugovorom o donaciji, odnosno odlukom o pomoći.

Prihodi od znanstvenih, istraživačkih, umjetničkih i stručnih projekata prvenstveno se koriste u svrhe i na način određene pravilima donesenima od strane subjekta koji financira projekt.

Članak 4.

U slučaju potrebe za hitnim i nepredviđenim troškovima Vijeće ili drugo upravljačko tijelo, na prijedlog odgovorne osobe, može posebnom odlukom rasporediti vlastite prihode na način različit od onoga koji je određen u članku 2. ove Procedure.

Odlukom iz stavka 1. ovog članka ujedno će se odrediti vremensko razdoblje u kojem će se primjenjivati poseban režim raspodjele vlastitih prihoda te, ako je to moguće, mjere za prevladavanje izvanrednih okolnosti koje su dovele do potrebe uvođenja posebnog režima raspodjele vlastitih prihoda.

Članak 5.

Vlastiti prihodi prikupljeni tijekom jedne kalendarske godine koji se ne utroše za podmirenje troškova iz članka 2. ove Procedure nastalih u toj kalendarskoj godini, rasporedit će se, temeljem odluke Vijeća ili drugog upravljačkog tijela donesene na prijedlog odgovorne osobe, u pričuvu ili će se prebaciti u sljedeću kalendarsku godinu za podmirenje iste vrste troškova za koje su inicijalno bili namijenjeni.

Članak 6.

Na prijedlog odgovorne osobe svake će godine, najkasnije do 31. prosinca, donijeti plan trošenja vlastitih prihoda u kojem će biti navedena visina očekivanih vlastitih prihoda u narednoj godini te pregled očekivanog trošenja vlastitih prihoda po pojedinim kategorijama troškova.

Odgovorna osoba svake će godine, najkasnije do 31. ožujka, podnijeti Vijeću ili drugom upravljačkom tijelu izvješće o ostvarenim vlastitim prihodima i o trošenju sredstava iz vlastitih prihoda u prethodnoj godini. Ako se u raspodjeli vlastitih prihoda u prethodnoj godini odstupilo od omjera raspodjele vlastitih prihoda po pojedinim kategorijama troškova predviđenog člankom 2. ove Procedure, odgovorna osoba obavijestit će Vijeće ili drugo upravljačko tijelo o uzrocima toga odstupanja te mjerama poduzetim za otklanjanje uzroka koji su doveli do tog odstupanja.

 Članak 7.

Ova Procedura stupa na snagu danom donošenja, a objavit će se na Oglasnoj ploči Općine Gračac i u „Službenom glasniku Općine Gračac“.

 **ZAMJENIK OPĆINSKE NAČELNICE**

 **KOJI OBNAŠA DUŽNOST OPĆINSKOG NAČELNIKA:**

**Robert Juko, ing.**

|  |
| --- |
| "Službeni glasnik Općine Gračac» - Službeno glasilo Općine GračacIzdavač: Općina Gračac Uredništvo: Bojana Fumić, Sandra Kukić Gračac, Park sv. Jurja 1, 23440 Gračac, telefon 023/773-007Službeni glasnik objavljuje se i na: [**www.gracac.hr**](http://www.gracac.hr)Broj tiskanih primjeraka: 30 |